
PHILOSOPHIAE DOCTOR, 
REGIAE SOCIETATIS LITERARUM GOTTINGENSIS 
ET ORDINIS PHILOSOPHORUM ASSESSOR, 
BIBLIOTHECAE REGIAE SECRETARIUS, 
LINGG. ORIENTT. IN UNIVERSITATE GEORGIA AUGUSTA 

pe Gothanus Nr. 269, quem ante aliquot annos conferre mihi 
licuit, ex opere Ibn Challikani ultimae literae Je dimidiam fere 
partem priorem continet, vitas nempe inde ab initio hujus literae 
usque ad Nr. 821; grandiores literae lectu faciles, passim tamen 
‘punctis diacriticis destitutae sunt, Codex omnino bonae notae re- 
centiori tempore exaratus est. 

Kôhleri excerpta trium Jacutorum vitas Nr. 708-800 exhi- 
bent, quarum ultimam CL Hamaker, Specim. Catalogi pag. 70 sqq. 
edidit et latine vertit. 

Sub finem vitae Nr. 804 scriba Codicis D. paginam, ut vide- 
tur, in describendo neglexit et in mediam vitam sequentem trans- 
silivit; contra in Codice E. inter vitas Nr. 804 et 805 inserta est 
particula vitae Abi Omar Jusuf Ibn Abd el-Berr, ut ex argumento 
haud difficile cognoscitur, quum nomen ipsius non occurret; at quae 
hic leguntur, plane diversa sunt a verbis, quibus Ibn Challikan 
ejusdem viri vitam Nr. 847 descripsit, et ex alio opere biogra- 
phico irrepserunt, cujus auctor totum hunc locum ex Homeidii 
historia Hispaniae literaria exscripserat. 

In Codice F. carissimus Wolff ex vitis hujus fasciculi illam 
Tebriziüi Nr. 819 cligcral. — Tres vitae continuae Nr. 817-819 
in Codice C. desunt. 


— À — 


Memoratu adhuc digna est subscriptio, qua editio princeps ab 
auctore claudebatur; retinere eam nolui, etsi nunc non in fine ope- 
ris posita est, sed primo suo loco post vitam Nr. 416 pag. 71 lo- 
cum obtinet; legitur hoc modo in unico Codicum mecorum Beroli- 
nense D., qui in ea desinit, ita ut reliquae vitae in hoc excimplari 
desiderentur. 

De Codice Ibn Challikani autographo a CI. Cureton reperio 
brevibus indicium attuli in Ephemeridibus nostris, Gôttingische 
gelehrte Anzeigen. 1841. 20. Stück. 


Scribebam Gottingae d. 29. m. Octob. An. 1841. 

vel duas textus citavi, quam sequitur additamentum; puncta inter- 
posita significant, hunc locum eadem ratione in textu occurrere. In 
sequentibus, ubi in duobus Codicibus unum idemque additamentum 
invenicbatur, varias lectiones statim super annotavi. [ndicem va- 
riarum lectionum ita ordinavi, ut primo loco vocem textus, deinde 
Codis literam (minutam, quippe quae facilior erat scriptu), postremo 
variantem ejus lectionem posuerim ; saepius tamen, ubi ex variante 
statim cognosci potest, ad quam vocem textus pertineat, hanc omisi. 
Ubi Codicis literam nihil sequitur, vox praecedens in Codice notato 
deest; vocabulum simplex sine Codicis litera denotat vocem textus 
scribendi aut exprimendi vitio vel mala Codicis scriptione irreptam 
et hoc modo emendandam. Scheda separata consignavi nonnulla 
vocabula sacpius obvia, quae diverse scripta eadem significant ; 
in yvocabulis seriei prioris scriptio sine Elif plerumque ocourrit in 
Codicibus B ct os scriptio cum Elif in reliquis. 


Scribebam Gatlingae exunte anno 1836. . 


PRAEFATIO. 


ve NOT haud sine magno labore hac variarum lectionum 
collectione sperare mihi licet, fore ut plura vitarum, ad quas 
pertinent, loca, quae ex iis corrigi atque emendari possunt, magis 
perspicua et ad intelligendum aperta facta sint. Nam expresso jam 
fascisulo primo de novo duos Codices E et F conferendos accepi, 
e quibus plures lecliones meliores, quae Codice B confirmantur, 
substitui possunt, earumque praecipue, de quibus tres hi Codices 
inter se conveniunt, rationis habendae etiam atque etiam commo- 
nefaciam lectores. Singularem vero gratiam debeo viro mihi ami- 
cissimo, Doctori Bertheau, e collegio repetentium, qui sua Sponte 
adjutorem se professus est ad hoc opus, omnemque diligentiam in 
operoso conferendi Codicis E labore adhibuit. 

Agmen additamentorum ducit vita auctoris Codici B praepo- 
sita, quae plurimis in locis eadem est, quam T'ydeman in conspectu 
operis e Codice A, Palmiano, communicavit et eodem modo in 
Codice Bodlejano Nri CXIX partis secundae Catalogi pag. 109 legi- 
tur; hanc excipiunt aliorum scriptorum de Ibn Challikano dicta. 
Sequuntur notae marginales Codicis B, quibus varii ejus possessores 
partim singulas voces et phrases explicare, partim res narratas 
supplere et augere studuerunt. MRudioribus autem maxime ductibus 
exaratae, passim insuper bibliopegi cultro nonnullae decisae vel 
manibus revolventium ita contritae sunt literae, ut conjici magis, 
quam legi potuerint. Ne tamen plane pereant hace annotationes, 
exscripsi eas, additis haud raro punctis literarum diacriticis. Pari 
modo in additamentis Codicis D innummeris locis puncta diacritica 
adscripsi, nec famen omnia, quum multae voces variis punclis in- 
structae varie pronunciari et varia significare possint. Introduxi 
haec additamenta hoc modo: Annotata pagina et linea vocem unam 

